मोनसे रिपर्टनि बायदिब्ला, केट्रिना कैफ आरो बिकि कौशलआ गावनि जुलिनि खालारखौ थाबैनो फोसावनो हासिगौ आरो जुलिखौ फैगौ दिसेम्बर दाननि गेजेरावनो जधपुरनि गंसे आलिशान फर्टआव जाफुंसारहोगोन। गुबुन फारसेथिं, अनसायारिफोरा जुलिनि खालार फोसावगोननि फारसे नेनानै दं। अनसायारिफोरा मिजिंथिदोंदि, बिसोर सानैआ गावसोरनि जुलिखौ मुलुगनि गेजेरावनो मिथिसारहोगोन। मखनो गोनांदि, बलिउड सावथुन मुलुगाव खम समनि गेजेरावनो फावखुंग्रि केट्रिना कैफआ गावनि समाइना महर आरो सोमोनांथाव फाव खालामनानै अनसायारिनिफ्राय गोबां अनसायनाय मोननो हादोंमोन। मोनसे समाव केट्रिना कैफआ सुपार स्टार सलमान खानजों माखासे सम रमान्सआव थानानै बिसोर सानैखौ जुलि लायलायगोन होन्ना गोबां सावरायबाय थादोंमोन। नाथाय समनि थाद’नाय गैयै गुस्लायनाय आरो सोलायनायाव फावखुंग्रि केट्रिनाआ बिकि कौशलजों जुलिनि मन्डबआव जिरायनो थियारि जानाय गोथार बुब्लिआ खाथियावनो दंसै।